|  |
| --- |
| Se vedlagte høringsliste   |

**Høring over udkast til bekendtgørelse om fribefordring af skoleelever m.fl.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Hermed fremsendes udkast til bekendtgørelse om fribefordring af skoleelever m.fl., idet Undervisningsministeriet skal anmode om de bemærkninger, som udkastet måtte give anledning til.

Eventuelle bemærkninger til udkastet må være ministeriet i hænde senest **onsdag den 30. august 2017 kl. 12.00.**

Bemærkningerne bedes sendt til følgende e-mail adresse:

Svend.E.Gertz@uvm.dk

Forespørgsler vedrørende udkastet bedes rette til undertegnede på telefon nr. 3392 5412.

Undervisningsministeriet har følgende bemærkninger til udkastet:

Bekendtgørelsesudkastet er en opdatering af den gældende bekendtgørelse nr. 1009 af 16. november 2000 om fribefordring af skoleelever m.fl.

Den gældende bekendtgørelse har hjemmel i en tekstanmærkning på finansloven for 2017. Denne tekstanmærkning er blevet udvidet, således at der mulighed for, at DSB kan opkræve gebyr af den bestillende skole/institution i de tilfælde, hvor de reserverede pladser ikke anvendes, og skolen/institutionen ikke har foretaget rettidig afbestilling af pladserne.

På den baggrund er der i § 8 i bekendtgørelsesudkastet indsat regler om, at DSB kan bestemme, at der skal betales gebyr af den bestillende skole/institution, hvis mere end en tredjedel af de reserverede pladser ikke benyttes, og skolen/institutionen ikke har foretage afbestilling senest en uge før udrejsens påbegyndelse. Gebyret udgør i de konkrete tilfælde DSB’s omkostninger ved de ubenyttede pladser, dog højst 100,00 kr. pr. plads.

Efter udkastets § 1, stk. 3, kan der ydes fribefordring til skoleelever med Aarhus Letbane på strækningerne Aarhus - Grenaa og Aarhus - Odder. Der vil dog først kunne ydes fribefordring, når hele strækningen er åbnet, jf. udkastets § 11, stk. 2.

Undervisningsministeriet skal i den forbindelse bemærke, at den gældende bekendtgørelse gav mulighed for, at der kunne ydes fribefordring med en privatbanes tog på strækningen Aarhus – Odder og med DSB på strækningen Aarhus – Grenaa, indtil togdriften blev nedlagt. Der er således ikke tale om, at der ydes fribefordring på nye strækninger i forhold til den gældende bekendtgørelse.

Med venlig hilsen

Svend Erik Gertz

Specialkonsulent